IH_Trupele+mele+preferate

Trupa mi-a favorita este B.U.G. Mafia.

Despre B.U.G Mafia: BUG Mafia a inceput sa cante prin `92-`93 (dupa informatiile mele), la inceput in engleza (din cauza cenzurii), apoi in romaneste. Dupa cum singuri spun: "cand am inceput sa cantam in romaneste, multi nu ne-au mai placut, unul din motive fiind ca intelegeau ceea ce cantam". BUG Mafia au cantat in 1994-`95 la balul bobocilor la mine la liceu si imi amintesc cu placere ca unii profesori au fost foarte oripilati atunci cand Tataee a inceput seria de "fuck motherfucker, fuck that shit" (era probabil unul din refrene). Ei nu ii ascultasera inainte sa ii angajeze. Dar a fost frumos si mi-am zis:"uite o trupa care merita ascultata".

In 1994 am primit prin filiera casetelor fara nume si fara coperta o caseta plina de injuraturi si de ritmuri ametitoare: era primul album BUG Mafia. Albumul a fost reeditat de Pacific Records in 1997, fara drept de autor, pe coperta aparand doua fotografii diferite (una de pe albumul original si una cu alte trei mutre). Anul precizat pe acel album este imposibil, pentru ca in 1995 (asa cum e scris pe coperta) a aparut un alt album. Sa revenim la album. Pe coperta nu sunt prea multe informatii (vorbesc despre coperta Pacific). Numele formatiei, numele celor trei: Klax 178, Uzzi, Mr. Juice, precum si a echipei tehnice: Tino Furtuna & Coco Coroianu (Holograf) si Romeo Vanica, batran redactor muzical, care semna discuri inca din anii `80. De-a lungul timpului, acesta a ramas probabil cel mai bun album al formatiei: material brut, sinceritatea, afisata, duritatea si blandetea pieselor fac din acesta unul din cele mai bune albume gangsta rap din lume. Ceea ce este pacat este ca intotdeauna primul album este o culme de neatins. Piese ca "Ucigas, "Bairam de cartier", "Raid mafiot", "La 2 Metri in Pamat" si "un numar, 2 numere, 3 numere...gata?" s-au intiparit adanc in memoria ascultatorului, ramanand in istoria muzicii.

Dupa semnarea contractului cu Cat Music/Media Services (casa de discuri recunoscuta pentru promovarea artistilor tineri si cretini), apare albumul "INC`O ZI, INC`O POVESTE". A doua colaborare cu Marijuana (debutul ei s-a produs pe primul album, datorita lui Puya) si cu July. Desi foarte bun, albumul semnalizeaza spre inceperea caderii in comercial. "Pantelimonul petrece" seamana a muzica lautareasca, vocea lui July incadrandu-se perfect in taraf; " Ruxy " e o copie dupa " 1 numar, 2 numere.. ", iar cele 2 remixuri nu fac decat sa intareasca opinia criticilor ca BUG Mafia nu mai are inspiratie. O idee avansata tot mai des este ca trupa nu se astepta la acest succes care i-a luat pe nepregetite. Incepe sa prinda contur CARTELUL - ideea apare pe primul album in piesa C.O.D. - Cartelul Omuciderilor Demonice, ce cuprindea LA Familia, Il-Egal, MNG, FGN, West Killa, Memorialu Durerii si alte trupe ce promovau gangsta. Cartelul se vroia o rampa de lansare pentru tinerele talente, ajungand insa o forma de lupta impotriva sindicatului RAN-S.

Abordand un aer comercial, "NASCUT SI CRESCUT IN PANTELIMON" completeaza galeria albumelor constituite in jurul hiturilor. Piesele "Pana cand moartea ne va desparti" si "Nascut si crescut in Pantelimon" au fost fredonate la greu in acea perioada. Fara limbaj agresiv, calma si reala, cu un beat fredonabil, poveste lui Toni si Alex a intrat in toate topurile respectabile, fiind promovata in special de radiourile pirat, care inca o mai difuzeaza. Albumul introduce chitara (2 piese) si o serie de colaborari cu July, La Familia, Morometzii si altii. Puya si Sisu, pe atunci cvasinecunoscuti, participa la compozitia a 2 piese, incercand sa beneficieze de faima crescanda a Mafiei. De pe album nu lipsesc piesele bune ( R.P.D., Jaf Armat, Gata de Orice ), dar nici cele de umplutura ( Pe viata, Sunt eu un maniac, Am sa-ti zbor capatana ).

Trupa isi continua turneele prin tara, izbindu-se pe alocuri de spaima si neintelegerea autoritatilor (ca de altfel peste tot in lume). In capitala, presa centrala refuza sa ii bage in seama, tratandu-i ca pe niste monstri si contempland adanc atunci cand erau arestati. In aceasta perioada se lanseaza zvonul ca DJ Senator (sau Trife ?!?!? ) ar fi fost cooptat in trupa. Poze cu cei patru au fost publicate, dar zvonul a fost dezmintit cu prima ocazie.

1997 este anul revenirii. Beneficiind de un buget mai mare, de prestatia aceluiasi Tino Furtuna si de aportul lui Eddy Schneider (DJ Phantom) si de aportul graficianul genial Alin Surdu (care va realiza si coperta pentru "de cartier" - probabil cea mai buna coperta romaneasca), promovat si de un single de succes (" Hoteluri " - primul single romanesc) albumul DEASUPRA TUTUROR ajunge sa fie unul din cele mai bine vandute ale anului. Albumul contine nu mai putin de 10 piese de geniu: Hoteluri, Delicvent la 15 ani, Marijuana II, Show TV, Baiat de coltu strazii, 9 MM, Baietii sunt baieti.., Vii sau morti, Gigi ultra plus, Pantelimon 100%. Daca pana acum orchestratia si-au facut-o aproape singuri, acum este lasata in seama lui DJ Phantom, Camil Beldeanu (vechi colaborator) si Baxter. Chitara si basul apar din nou, BUG Mafia aratand ca nu stiu doar sa faca muzica pe sintetizator. Aceste instrumente (atribuite rockului) au fost introduse si ele in orchestratie conform ultimei action de peste ocean.

1998 . cel mai bun album BUG Mafia. Superlativ. 5 stele. DE CARTIER s-a vandut in 1998 in 100.000 exemplare, atragand atentia publicului cat si a media, care incepe sa acorde formatiei atentia cuvenita. Inregistrat la HIT Factory (Schneider Prod.) si avandu-i producatori pe cei trei mafioti, albumul beneficiaza de aportul lui Puya, July, Baxter si Tenny-E, cat si a Catalinei Toma, o voce excelenta care inlocuieste vocile mai putin lirice ale MArijuanei si July-ei, care desi sunau aproape excelent, nu erau capabile sa atinga notele atat de sus... Albumul se remarca in primul rand prin orchestratia ce se imbina perfect cu versurile. Versurile sunt si ele direct la obiect, lupta cu dusmanii ducandu-se acum la un alt nivel liric. Pe acest album, piesele lente ( cand te lovesti de realitate, hai sa fim high, poveste fara sfarsit... ) alterneaza cu cele dure, rapide ( raid mafiot, limbaj de cartier, sange latin... ). Un album pentru toata lumea.

In aceasta perioada are loc faimosul concert de la SALA POLIVALENTA, dupa cum scriau ziarele, o recunoastere a stilului si a formatiei, care acum nu mai trebuie sa se produca prin discoteci sau cluburi, ci pot umple pana la refuz sali mari si incapatoare. Tot in 1998 apare si primul videoclip BUG Mafia, datorat in mare parte Loredanei Groza, care a insistat pe langa sot, care a insistat mai sus si asha s-a ajuns la " Lumea e a mea ". Un rol importanat l-a avut si Atomic TV care le-a arata artistilor de toate culorile ca un videoclip face mai mult decat 100 de copii vandute.

In 1999 apare single-ul " ROMANIA ", o piesa excelenta despre romani si despre cum stiu ei sa-si traiasca viata (cel putin unii dintre ei). Piesa are 5 versiuni (una originala si 4 mixuri). Locul 5 in Top 100 Atomic (desi nu avea videoclip) si alte locuri fruntase in multe si diverse topuri. Terenull find pregatit, toata lumea astepta noul produs al baietilor din Pantelimon.

Aparut pe 18 ianuarie 2000, DUPA BLOCURI marcheaza intoarcerea regilor: 9 interludii si 10 piese de cel mai inalt nivel. Incepand cu coperta, totul este excelent. Materialul este foarte bine lucrat din punct de vedere muzical, vazandu-se preocuparea din ce in ce mai mare a mafiotzilor atat pentru beat cat si pentru continutul versurilor. Piese ca Anturaju` sau Mafia & MNG, A fost odata in cartiere si, bineinteles, Dupa Blocuri au facut ravagii, fiind din ce in ce mai cerute spre difuzare. In acea perioada lucram la un radio si trebuia sa stam mereu cu degetul pe buton pentru a cenzura cuvintele "grele"- asta se intampla cam de 2-3 ori pe zi, ceea ce este destul de mult.